CELEX: 32003R0622
Language: lt
Date: 2003-04-04 00:00:00
Title: 2003 m. balandžio 4 d. Komisijos reglamentas (EB) Nr. 622/2003 nustatantis priemones bendriesiems pagrindiniams aviacijos saugumo standartams įgyvendintitekstas svarbus EEE.

Svarbus teisinis pranešimas

|

32003R0622

Oficialusis leidinys L 089 , 05/04/2003 p. 0009 - 0010

		Komisijos reglamentas (EB) Nr. 622/20032003 m. balandžio 4 d.nustatantis priemones bendriesiems pagrindiniams aviacijos saugumo standartams įgyvendinti(tekstas svarbus EEE)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2002 m. gruodžio 16 d. Europos Parlamento ir Tarybos reglamentą (EB) Nr. 2320/2002, nustatantį civilinės aviacijos saugumo bendrąsias taisykles [1], ypač į jo 4 straipsnio 2 dalį,kadangi:(1) Komisija turi priimti priemones bendriesiems pagrindiniams aviacijos saugumo standartams įgyvendinti visoje Europos Sąjungoje. Reglamentas yra tam tinkamiausia priemonė.(2) Vadovaujantis Reglamentu (EB) Nr. 2320/2002 ir siekiant užkirsti kelią neteisėtiems veiksmams, šio reglamento priede nustatytos priemonės turėtų būti slaptos ir neskelbiamos.(3) To siekiant, būtina leisti oro uostus klasifikuoti, atsižvelgiant į vietos rizikos įvertinimą. Todėl Komisija turėtų būti informuota apie oro uostus, kurie, remiantis įvertinimu, kelia mažesnį pavojų.(4) Taip pat turėtų būti leista taikyti skirtingas įgyvendinimo priemones, atsižvelgiant į aviacijos veiklos rūšį. Komisija turėtų būti informuota, jei atitinkamam saugumo lygiui užtikrinti taikomos kompensacinės priemonės.(5) Šiame reglamente numatytos priemonės atitinka Civilinės aviacijos saugumo komiteto nuomonę,PRIĖMĖ ŠĮ REGLAMENTĄ:1 straipsnisTikslasŠiame reglamente nustatomos būtinos priemonės bendriesiems pagrindiniams aviacijos saugumo standartams įgyventi ir techniškai suderinti, siekiant juos įtraukti į nacionalines civilinės aviacijos saugumo programas.2 straipsnisApibrėžimaiŠiame reglamente taikomi šie apibrėžimai:- "Nacionalinė civilinės aviacijos saugumo programa" - tai valstybių narių reglamentai, praktika ir tvarka, priimti vadovaujantis Reglamento (EB) Nr. 2320/2002 5 straipsniu, ir siekiant užtikrinti civilinės aviacijos saugumą savo teritorijoje,- "Tinkama institucija" - tai nacionalinės valdžios institucija, paskirta valstybės narės vadovaujantis Reglamento (EB) Nr. 2320/2002 5 straipsnio 2 punktu, atsakinga už nacionalinės civilinės aviacijos saugumo programos įgyvendinimo koordinavimą ir monitoringą.3 straipsnisKonfidencialumas1 straipsnyje nurodytos priemonės nustatytos priede.Šios priemonės yra slaptos ir neskelbiamos. Su jomis susipažinti gali tik deramai valstybės narės ar Komisijos įgalioti asmenys.4 straipsnisPranešimasValstybės narės raštu praneša Komisijai apie visus oro uostus, kurių atžvilgiu jos pasinaudojo Reglamento (EB) Nr. 2320/2002 4 straipsnio 3 dalies a arba c punktuose numatyta galimybe.5 straipsnisKompensacinės priemonėsValstybės narės raštu praneša Komisijai apie kompensacines priemones, taikomas vadovaujantis Reglamento (EB) Nr. 2320/2002 priedo 4.2 punktu.6 straipsnisŠis reglamentas įsigalioja 2003 m. balandžio 19 d.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2003 m. balandžio 4 d.Komisijos varduLoyola De PalacioPirmininko pavaduotoja[1] OL L 355, 2002 12 30, p. 1.--------------------------------------------------PRIEDASIŠSAMIOS AVIACIJOS SAUGUMO PRIEMONĖSRemiantis 3 straipsniu, priedas yra slaptas ir neskelbiamas Europos Sąjungos oficialiajame leidinyje.--------------------------------------------------